Diari Oficial de la Generalitat Valenciana


Sumari del DOGV 8922, del 08-10-2020 (2020/7783)

Notificació de la sentència dictada en el procediment de Família. Divorci contenciós número /2016
-------------------------------------------------------------------------------------------------

### Dades del document

Número de DOGV
:   8922

Data del DOGV
:   08-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/7783


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de Família. Divorci contenciós número /2016 [2020/7783]  
María Cabezuelo Campos, lletrada de l'Administració de justícia del Jutjat de Primera Instància núm. 9 de València, mitjançant aquest edicte faig saber que, en aquest procediment, seguit a instàncies de John Molina Navia, contra Jennyfer Alexandra Vasquez Rosero, s'ha dictat la sentència que, literalment, és com segueix:  
  
«Sentència núm. 332/2020  
València, 23 de setembre de 2020.  
  
Ana Vega Pons-Fuster Olivera, magistrada jutgessa del Jutjat de Primera Instància núm. 9 de València, he vist aquestes actuacions, seguides en matèria de família. Divorci contenciós [DIC] - 001088/2016, promogudes per John Molina Navia, representat per la procuradora Gracia María Pellicer De Juan i assistit per la lletrada María Francisca Sabater Roca, contra Jennyfer Alexandra Vasquez Rosera, declarada en rebel·lia processal, i amb la intervenció del Ministeri Fiscal.   
  
Antecedents de fet  
  
Primer  
La representació de la part actora va formular una demanda de divorci contra la part demandada, en la qual, després d'exposar els fets i fonaments de dret que estimava que hi eren aplicables, acabava suplicant que es dicte sentència per la qual es decrete la dissolució del matrimoni, així com l'adopció de les mesures que proposava en el seu escrit.  
  
Segon  
Que, admesa i tramitada la demanda de forma legal, aquesta va ser traslladada a la part demandada, a la qual se li va requerir que contestara dins del termini de 20 dies. Atés que no ho va fer, va ser declarada en rebel·lia.  
  
Tercer  
Convocades les parts a la vista, no hi va comparéixer personalment l'actor, el lletrat del qual va ratificar la seua demanda (a la qual es va oposar el Ministeri Fiscal), ni tampoc la demandada, per la qual cosa les actuacions van quedar concluses per a resoldre.  
  
Quart  
Que, en la tramitació de les actuacions, s'han observat les prescripcions legals.  
  
Fonaments de dret  
  
Primer  
D'acord amb l'art. 86 del Codi Civil, en relació amb l'art. 81 del mateix cos legal, segons la redacció que en fa la Llei 15/2005, de 8 de juliol, el matrimoni es dissol a petició de tots dos cònjuges, o d'un d'ells, amb el consentiment de l'altre o sense, una vegada transcorreguts tres mesos des que es va celebrar.   
En aquestes actuacions, va quedar provat el transcurs del període de temps esmentat, ja que les parts van contraure matrimoni el 27 de setembre de 2007, raó per la qual pertoca, de conformitat amb els articles esmentats, decretar la dissolució del matrimoni.  
Ara bé, no pertoca l'aprovació de les mesures sol·licitades, ja que, amb data de hui, no han sigut ratificades per l'actor, amb qui el seu lletrat no ha pogut contactar, atés que es troba en parador ignorat des de 2018, ni consta que aquestes siguen beneficioses per als fills.  
  
Segon  
En matèria de costes, no s'hi aprecien motius perquè siguen imposades.   
Vistos els preceptes legals esmentats i tots altres que hi són aplicables.   
  
Dispositiva  
«Estime la demanda interposada per la representació processal de John Molina Navia, contra Jennyfer Alexandra Vasquez Rosero, i ordene la dissolució del matrimoni per divorci dels cònjuges esmentats, sense adopció de mesures.   
Cada part ha d'abonar les costes causades a instàncies seues; i les comunes, a mitges.   
Una vegada siga ferm el pronunciament de divorci, comuniqueu aquesta resolució al Registre Civil en què conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació dins del termini de 20 dies, comptats des de l'endemà de la notificació, segons la nova redacció de l'art. 458.1 de la LEC que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat, que pronuncie, mane i signe.»  
I, atés que es desconeix el parador de la demandada, Jennyfer Alexandra Vasquez Rosero, declarada en rebel·lia processal, expedisc aquest edicte a fi que li valga de notificació en deguda forma.  
  
València, 23 de setembre de 2020. La lletrada de l'Administració de justícia: María Cabezuelo Campos.